Trailer Terakhir The King’s Man Memperkenalkan Musuh Pertama Organisasi
20th Century Studios telah mengeluarkan treler terakhir untuk prekuel aksi arahan Matthew Vaughn yang telah lama tertangguh, The King’s Man, yang kini dijangka tiba di pawagam pada 30 Disember ini. Treler The King’s Man, yang anda boleh lihat di bawah, memberikan sorotan kepada musuh pertama organisasi, yang digambarkan sebagai legenda paling jahat dalam sejarah. Ia juga memaparkan rakaman baharu beberapa urutan aksi filem itu. The King’s Man akan berlatarbelakangkan awal 1900an dan mengisahkan tentang usaha seorang individu dalam menghentikan sebuah organisasi jenayah terancang yang mahu mewujudkan peperangan. Filem prekuel ini juga akan menceritakan bagaimana agensi perisikan Kingsman diwujudkan. Ralph Fiennes akan memainkan watak utama dalam prekuel akan datang disamping barisan pelakon yang terdiri daripada Gemma Arterton, Rhys Ifans, Matthew Goode, Tom Hollander, Harris Dickinson, Daniel Brühl, serta Djimon Hounsou, dan Charles Dance.